[{"text_idx": "#000003", "text": "Legeak baimendutako 163 ikusleen edukiera bete egin da eta osasun neurri guztiak zorrotz errespetatu dira: harmailetan segurtasun-tartea gorde da, sartzeko orduan, tenperatura hartu diotelarik mundu osoari, eta maskara jantzita eskuak garbitu behar izan dituzte gel hidroalkoholikoarekin."}, {"text_idx": "#000005", "text": "Nagore eta Leire Galeano ahizpak, 15 eta 13 urterekin txapelketako gazteenak izaki, lehiaketako ezustekoa direla baieztatu dute, izan ere, txapelketako eskaileran behe-behetik ekin behar izan zioten eta, sei partida irabazita, goraino heltzea lortu dute."}, {"text_idx": "#000007", "text": "Iera Agirre eta Maite Ruiz de Larramendik askoz eskarmentu gehiago dute pilota munduan eta partida hasi eta buka erabat nagusi izan dira."}, {"text_idx": "#000009", "text": "Bi finalak datorren igandean, ekainak 28, lehiatuko dira Irungo Urantzu pilotalekuan, eta ETB1k zuzenean emango du jaialdiaren berri."}, {"text_idx": "#000015", "text": "Sei bikotek borrokatuko dute txapelaren bila, kadeteen, 22 urtez azpikoen zein elite mailakoen finaletan"}]